ddrg/super_eurlex huggingface dataset:
Oficialusis leidinys L 170 , 20/07/1995 p. 0022 - 0023



Komisijos sprendimas 1995 m. liepos 13 d. dėl augalų apsaugos produktų, savo sudėtyje turinčių ferbamo ir etil-azinfoso veikliųjų medžiagų, registracijos panaikinimo (95/276/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1992 m. gruodžio 11 d. Komisijos reglamentą (EEB) Nr. 3600/92, nustatantį išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, pirmojo etapo įgyvendinimo taisykles [1], su pakeitimais, padarytais Reglamentu (EB) Nr. 491/95 [2], ypač į jo 6 straipsnio 5 dalį, kadangi Komisijos reglamentas (EB) Nr. 933/94 [3] su pakeitimais, padarytais Reglamentu (EB) Nr. 491/95, nustatė augalų apsaugos produktų veikliąsias medžiagas ir paskyrė valstybes nares pranešėjas Komisijos reglamentui (EEB) Nr. 3600/92 įgyvendinti; kadangi ferbamas ir etil-azinfosas yra dvi iš 90 veikliųjų medžiagų, įtrauktų į pirmąjį darbų programos, numatytos Tarybos direktyvos 91/414/EEB [4] 8 straipsnio 2 dalyje etapą; kadangi šioms dviem medžiagoms paskirtos valstybės narės pranešėjos pranešė Komisijai, kad jų atitinkami pranešėjai jas oficialiai informavo, jog jie nepateiks informacijos, reikalaujamos pagal Reglamento (EEB) Nr. 3600/92 6 straipsnio 1 dalį, kad veikliąją medžiagą būtų galima įrašyti į Direktyvos 91/414/EEB I priedą; kadangi nebuvo paprašyta nustatyti naujo termino; kadangi nė viena valstybė narė nepranešė Komisijai apie savo norą, kad viena kuri nors šių medžiagų būtų įrašyta į Direktyvos 91/414/EEB I priedą; kadangi dėl to reikia manyti, kad duomenys, reikalingi šių medžiagų pakartotiniam įvertinimui, nebus pateikti pagal šią darbo programą, ir dėl to šių medžiagų šioje programoje įvertinti negalima; kadangi dėl to reikėtų priimti sprendimą, jog dabar galiojančios augalų apsaugos produktų, kuriuose yra šių veikliųjų medžiagų, registracijos panaikinamos; kadangi šis sprendimas nepanaikina galimybės ateityje įvertinti ferbamą ir etil-azinfosą taikant Direktyvos 91/414/EEB 6 straipsnyje naujoms veikliosioms medžiagoms numatytą procesą; kadangi šiame sprendime numatytos priemonės atitinka Augalų sveikatos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Valstybės narės užtikrina, kad: 1) ferbamo ir etil-azinfoso turinčių augalų apsaugos produktų registracijos būtų panaikintos per šešis mėnesius nuo šio sprendimo datos; 2) nuo šio sprendimo datos ferbamo ir etil-azinfoso turinčių augalų apsaugos produktų registracijos nebūtų išduodamos arba pratęsiamos pagal Direktyvos 91/414/EEB 8 straipsnio 2 dalyje numatytą leidžiančią nukrypti nuostatą. 2 straipsnis Šis sprendimas skirtas valstybėms narėms. Priimta Briuselyje, 1995 m. liepos 13 d. Komisijos vardu Ritt Bjerregaard Komisijos narys [1] OL L 366, 1992 12 15, p. 10. [2] OL L 49, 1995 3 4, p. 50. [3] OL L 107, 1994 4 28, p. 8. [4] OL L 230, 1991 8 19, p. 1. --------------------------------------------------
Oficialusis leidinys L 050 , 22/02/1994 p. 0013 - 0014

specialusis leidimas suomių kalba: skyrius 3 tomas 56 p. 0056

specialusis leidimas švedų kalba: skyrius 3 tomas 56 p. 0056



Komisijos sprendimas 1994 m. vasario 3 d. paremtas Tarybos direktyvos 91/628/EEB, nustatančios specialias gyvūnų gerovės taisykles juos vežant tam tikrose Graikijos dalyse, 16 straipsniu (94/96/EB) EUROPOS BENDRIJŲ KOMISIJA, atsižvelgdama į Europos Bendrijos steigimo sutartį, atsižvelgdama į 1991 m. lapkričio 19 d. Tarybos direktyvą 91/628/EEB dėl gyvūnų apsaugos juos vežant ir iš dalies pakeičiančią Direktyvas 90/425/EEB ir 91/496/EEB [1] su paskutiniais pakeitimais, padarytais Sprendimu 92/438/EEB [2], ypač į jos 16 straipsnį, kadangi Direktyva 91/628/EEB nustatė reikalavimus bet kokiam gyvūnų vežimui į valstybes nares ir iš jų; kadangi kai kuriose Graikijos dalyse yra gamtinių sunkumų, ypač tų dalių atstumas nuo Graikijos žemyninės dalies; kadangi šiame sprendime numatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Direktyvos 91/628/EEB 5 straipsnio 1 dalies b punkte ir 5 straipsnio 2 dalies b, c ir f punktuose bei jos priedo 3, 4, 18, 19, 20, 21, 22, 23, 25 ir 26 punktuose nustatytos taisyklės netaikomos gyvūnų, minėtų jos 1 straipsnio 1 dalies a punkte, vežimui rajonuose, nustatytuose šio sprendimo priede, ir vežimui tarp tų rajonų ir Graikijos žemyninės dalies, jei laikomasi 2 straipsnio nuostatų. 2 straipsnis Rajonams, minėtiems 1 straipsnyje, taikomos šios taisyklės: 1. Apie bet kurį gyvūnų vežimą pranešama kompetentingai veterinarijos institucijai. Už vežimą atsakingas asmuo tai institucijai pateikia išsamią informaciją apie: a) transporto priemones; b) vežamų gyvūnų tipą ir skaičių; c) jų kilmę ir, kam jie priklauso; d) išvykimo ir atvykimo vietą; e) išvykimo datą ir f) maršrutą, neatsižvelgiant į kelionės trukmę. 2. Kompetentinga institucija imasi atitinkamų priemonių dėl gyvūnų pakrovimo į naudojamas transporto priemones ir iškrovimo iš jų ir tikrina, kad: a) važtos dokumentai būtų priimtini Bendrijai ir sudaryti pagal nustatytus nacionalinius reikalavimus; b) transporto priemonės būtų įrengtos taip, kad gyvūnai gali būti vežami saugiai; c) prieš išvežant gyvūnai būtų tinkamos sveikatos būklės. 3. Gyvūnų pakrovimas ir iškrovimas vykdomas naudojant tinkamą įrangą ir taip, kad nepakenktų jų sveikatai. 3 straipsnis Šis sprendimas skirtas valstybėms narėms. Priimta Briuselyje, 1994 m. vasario 3 d. Komisijos vardu René Steichen Komisijos narys [1] OL L 340, 1991 12 11, p. 17. [2] OL L 243, 1992 8 25, p. 27. -------------------------------------------------- PRIEDAS Graikijos teritorijos dalys, kurioms gali būti taikomos specifinės taisyklės dėl gyvūnų gerovės vežant: 1. Dodekanisa 2. Zakinthos 3. Iraklio 4. Kerkira 5. Kefallinia 6. Kiklades 7. Lesvos 8. Lasithi 9. Levkada 10. Rethimno 11. Samos 12. Khios 13. Khania 14. Salos, kurios sudaro prefektūrų Evros, Evvia, Kavala, Magnisia ir Pireas dalį. --------------------------------------------------
Oficialusis leidinys L 016 , 25/01/1993 p. 0022 - 0023

specialusis leidimas suomių kalba: skyrius 3 tomas 48 p. 0039

specialusis leidimas švedų kalba: skyrius 3 tomas 48 p. 0039



Komisijos sprendimas 1992 m. gruodžio 11 d. patvirtinantis tam tikrus apdorojimo būdus siekiant neleisti plisti patogeniniams mikroorganizmams dvigeldžiuose moliuskuose ir jūros pilvakojuose (93/25/EEB) EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1991 m. liepos 22 d. Tarybos direktyvą 91/493/EEB, nustatančią sveikatos reikalavimus, reglamentuojančius žuvininkystės produktų gamybą ir jų tiekimą į rinką [1], ypač į jos priedo IV skyriaus IV poskyrio 2 punktą, kadangi dėl dvigeldžių moliuskų ir jūrų pilvakojų, surinktų teritorijose, kurios nurodytos 1991 m. liepos 15 d. Tarybos direktyvos 91/492/EEB, nustatančios gyvūnų sveikatos reikalavimus, reglamentuojančius gyvų dvigeldžių moliuskų gamybą ir tiekimą į rinką [2], priedo I skyriaus 1 poskyrio b punkte ir 1 poskyrio c punkte, dvigeldžiams moliuskams ir jūrų pilvakojams netaikant atitinkamų procedūrų, vartotojams gresia galimas pavojus; kadangi Ispanija ir Jungtinė Karalystė pasiūlė procedūras siekiant užkirsti kelią patogenų susidarymui dvigeldžiuose moliuskuose ir jūrų pilvakojuose; kadangi šie procesai yra adekvatūs siekiant užtikrinti produktų sveikumą ir todėl nebūtina jų iš anksto valyti arba laikyti švariame natūralaus moliuskų išsivalymo vietos vandenyje; kadangi šiame sprendime numatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Patvirtinamos šio sprendimo priede išdėstytos procedūros, taikomos siekiant užkirsti kelią patogeninių mikroorganizmų susidarymui dvigeldžiuose moliuskuose ir jūrų pilvakojuose, kurie surinkti teritorijose, nurodytose Direktyvos 91/492/EEB priedo I skyriaus 1 poskyrio b punkte ir 1 poskyrio c punkte, ir kurie prieš pateikiant į rinką iš anksto nelaikomi švariame natūralaus moliuskų išsivalymo vietos vandenyje ir nevalomi. 2 straipsnis Šis sprendimas skirtas valstybėms narėms. Priimta Briuselyje, 1992 m. gruodžio 11 d. Komisijos vardu Ray Mac Sharry Komisijos narys [1] OL L 268, 1991 9 24, p. 15. [2] OL L 268, 1991 9 24, p. 1. -------------------------------------------------- PRIEDAS A. Sterilizavimas Dvigeldžius moliuskus ir jūrų pilvakojus galima sterilizuoti hermetiškai uždarytose talpyklose, kurios atitinka Direktyvos 91/493/EEB priedo IV skyriaus IV poskyrio 4 punkte išdėstytus reikalavimus. B. Kitokio pobūdžio terminis apdorojimas Neužšaldytiems dvigeldžiams moliuskams ir jūrų pilvakojams su geldelėmis galima taikyti vieną iš šių apdorojimo būdų: 1) - panardinimą į verdantį vandenį ir laikymą jame tol, kol moliuskų mėsos vidaus temperatūra pasiekia ne mažiau kaip 90 °C, - minimalios temperatūros palaikymą ne mažiau kaip 90 sekundžių; 2) - virimą nuo trijų iki penkių minučių uždaroje talpykloje, jeigu: - temperatūra yra 120–160 °C, - slėgis yra 25 kg/cm2, po to pašalinamos geldelės, o mėsa užšaldoma iki – 20 °C temperatūros. --------------------------------------------------
Oficialusis leidinys L 181 , 04/07/1986 p. 0001 - 0001

specialusis leidimas suomių kalba: skyrius 11 tomas 11 p. 0273

specialusis leidimas švedų kalba: skyrius 11 tomas 11 p. 0273



Tarybos sprendimas 1986 m. birželio 12 d. dėl 1979 m. Jungtinių Tautų Tolimų tarpvalstybinių oro teršalų pernašų konvencijos protokolo "Dėl bendradarbiavimo programos tolimų oro teršalų pernašų Europoje monitoringo ir vertinimo srityje (EMEP) ilgalaikio finansavimo" (86/277/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį ir ypač į jos 235 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], kadangi Sprendimu 81/462/EEB [3] Bendrija pritarė Tolimų tarpvalstybinių oro teršalų pernašų konvencijai, kadangi pagal Konvenciją įgyvendintina bendradarbiavimo programa tolimų oro teršalų pernašų Europoje monitoringo ir vertinimo srityje (EMEP) yra pagrindinė priemonė gauti informaciją apie išmetamų ir gal būt per valstybių sienas pernešamų teršalų kiekius; kadangi 1984 gegužės 24 d. Komisija buvo įgaliota Bendrijos vardu dalyvauti derybose dėl protokolo prie Konvencijos dėl EMEP ilgalaikio finansavimo; kadangi derybos pasibaigė priėmus galutinio protokolo tekstą ir nustačius EMEP išlaidų pasiskirstymo formulę; kadangi Bendrija, 1984 m. rugsėjo 25 d. Tarybos įgaliota, per antrąjį Konvencijos vykdomosios institucijos posėdį 1984 m. rugsėjo 28 d. pasirašė protokolą, PRIĖMĖ ŠĮ SPRENDIMĄ: 1 straipsnis Protokolas prie 1979 m. Tolimų tarpvalstybinių oro teršalų pernašų konvencijos dėl bendradarbiavimo programos tolimų oro teršalų pernašų Europoje monitoringo ir vertinimo srityje (EMEP) ilgalaikio finansavimo šiuo sprendimu yra patvirtinamas Europos ekonominės bendrijos vardu. Protokolo tekstas pridedamas prie šio sprendimo. 2 straipsnis Tarybos pirmininkas deponuoja patvirtinimo aktą, numatytą Protokolo 9 straipsnyje. Priimta Liuksemburge, 1986 m. birželio 12 d. Tarybos vardu Pirmininkas P. Winsemius [1] OL C 321, 1985 12 13, p. 5. [2] OL C 88, 1986 4 14, p. 109. [3] OL L 171, 1981 6 27, p. 11. --------------------------------------------------
1)

1 straipsnis iš dalies keičiamas taip: a) 2 dalis pakeičiama taip: „2. Išskirtinumo, vienodumo ir stabilumo požiūriu, nedarant poveikio antrai pastraipai: a) I priede išvardytos rūšys atitinka reikalavimus, nustatytus tame priede išvardytuose Bendrijos augalų veislių tarnybos administracinės tarybos (BAVT) nustatytus „Išskirtinumo, vienodumo ir stabilumo tyrimų protokoluose“; b) II priede išvardytos rūšys atitinka tyrimų gaires, kuriomis reglamentuojama, kaip atlikti tame priede išvardytus Tarptautinės naujų augalų veislių apsaugos sąjungos (TNAVAS) išskirtinumo, vienodumo ir stabilumo tyrimus. Nukrypstant nuo pirmos pastraipos, kiek tai susiję su vienodumu, ekologinei gamybai tinkamos ekologiškos veislės, priklausančios IV priedo A dalyje išvardytoms rūšims, gali atitikti to priedo B dalyje išvardytas sąlygas. Valstybės narės ne vėliau kaip kiekvienų metų gruodžio 31 d. iki 2030 m. gruodžio 31 d. praneša Komisijai ir kitoms valstybėms narėms apie veislių registravimo paraiškų skaičių ir tų ekologiškų veislių išskirtinumo, vienodumo ir stabilumo tyrimo rezultatus.“; b) 3 dalis papildoma šiomis antra ir trečia pastraipomis: „Nukrypstant nuo pirmos pastraipos, kiek tai susiję su auginimo ar naudojimo verte, ekologinei gamybai tinkamos ekologiškos veislės, priklausančios IV priedo A dalyje išvardytoms rūšims, gali atitikti to priedo B dalyje nustatytas sąlygas. Valstybės narės ne vėliau kaip kiekvienų metų gruodžio 31 d. iki 2030 m. gruodžio 31 d. praneša Komisijai ir kitoms valstybėms narėms apie tų ekologiškų veislių auginimo ir naudojimo vertės tyrimo paraiškų skaičių ir to tyrimo rezultatus.“;
(21)

kai kuriuose sektoriuose ar vykdant kai kuriuos procesus, visų pirma lydymą, rafinavimą ir suvirinimą, gali būti sudėtinga užtikrinti atitiktį nikelio junginių 0,01 mg/m3 alveolinės frakcijos ir 0,05 mg/m3 įkvepiamosios frakcijos ribinių verčių reikalavimams. Be to, kadangi tiek chromui (VI), tiek nikelio junginiams gali būti taikomos vienodos rizikos valdymo priemonės, turėtų būti suderintos pereinamojo laikotarpio priemones, kuriomis siekiama sumažinti šių dviejų kancerogenų grupių poveikį. Todėl turėtų būti nustatytas pereinamasis laikotarpis iki 2025 m. sausio 17 d. imtinai, per kurį turėtų būti taikoma 0,1 mg/m3 nikelio junginių įkvepiamosios frakcijos ribinė vertė. Nustačius pereinamąjį laikotarpį būtų užtikrinta atitiktis chromo (VI) junginių PPRV, patvirtintos Europos Parlamento ir Tarybos direktyva (ES) 2017/2398 (8), taikymo datai;
(6)

2018 m. Komisija pateikė pasiūlymą, kuriuo siekiama iš dalies keisti Direktyvos 2006/112/EB nuostatas dėl PVM tarifų (toliau – 2018 m. pasiūlymas). Jei jį priimtų Taryba, valstybėms narėms būtų suteikta galimybė tam tikromis sąlygomis taikyti, be kita ko, lengvatinį PVM tarifą COVID-19 in vitro diagnostikos medicinos priemonių tiekimui ir su tokiomis priemonėmis glaudžiai susijusių paslaugų teikimui. Be to, 2018 m. pasiūlymu valstybėms narėms būtų suteikta galimybė tam tikromis sąlygomis neapmokestinti PVM vakcinų nuo COVID-19 ir COVID-19 in vitro diagnostikos medicinos priemonių tiekimo, taip pat su tokiomis vakcinomis ir priemonėmis glaudžiai susijusių paslaugų teikimo, suteikiant teisę atskaityti anksčiau sumokėtą PVM. 2018 m. pasiūlymu valstybėms narėms būtų suteikta galimybė taikyti tokius PVM tarifus, jei iš tokio tiekimo naudą gautų tik galutinis vartotojas ir būtų siekiama bendrojo intereso tikslo;
a)

pirkėjas sumoka tiekėjui, i) kai tiekimo sutartyje numatytas reguliarus produktų tiekimas: — už greitai gendančius žemės ūkio ir maisto produktus – vėliau kaip per 30 dienų nuo sutarto pristatymo laikotarpio, per kurį buvo vykdomas pristatymas, pabaigos arba vėliau kaip per 30 dienų nuo už tą pristatymo laikotarpį mokėtinos sumos nustatymo dienos, atsižvelgiant į tai, kuri iš tų dviejų datų yra vėlesnė; — už kitus žemės ūkio ir maisto produktus – vėliau kaip per 60 dienų nuo sutarto pristatymo laikotarpio, per kurį buvo vykdomas pristatymas, pabaigos arba vėliau kaip per 60 dienų nuo už tą pristatymo laikotarpį mokėtinos sumos nustatymo dienos, atsižvelgiant į tai, kuri iš tų dviejų datų yra vėlesnė; šiame punkte nurodytų mokėjimo terminų taikymo tikslais sutarti pristatymo laikotarpiai bet kuriuo atveju laikomi neviršijančiais vieno mėnesio; ii) kai tiekimo sutartyje nenumatytas reguliarus produktų tiekimas: — už greitai gendančius žemės ūkio ir maisto produktus – vėliau kaip per 30 dienų nuo pristatymo dienos arba vėliau kaip per 30 dienų nuo mokėtinos sumos nustatymo dienos, atsižvelgiant į tai, kuri iš tų dviejų datų yra vėlesnė; — už kitus žemės ūkio ir maisto produktus – vėliau kaip per 60 dienų nuo pristatymo dienos arba vėliau kaip per 60 dienų nuo mokėtinos sumos nustatymo dienos, atsižvelgiant į tai, kuri iš tų dviejų datų yra vėlesnė. Nepaisant šio punkto i ir ii papunkčių, kai pirkėjas nustato mokėtiną sumą: — i papunktyje nurodyti mokėjimo terminai pradedami skaičiuoti nuo sutarto pristatymo laikotarpio, per kurį buvo vykdomas pristatymas, pabaigos ir — ii papunktyje nurodyti mokėjimo terminai pradedami skaičiuoti nuo pristatymo dienos;
(9)

taip pat reikėtų mažinti dėl reikalavimų atsirandančias papildomas rizikos vertinimo ir kreditorių tarpvalstybinio vykdymo užtikrinimo išlaidas, kai per daug įsiskolinę verslininkai persikelia į kitą valstybę narę, kad per gerokai trumpesnį laikotarpį įgytų teisę į skolų panaikinimą. Reikėtų mažinti ir papildomas verslininkų išlaidas, kurias jie, norėdami, kad jų skolos būtų panaikintos, patiria dėl būtinybės persikelti į kitą valstybę narę. Be to, kliūtys, kylančios dėl ilgai galiojančių draudimų verstis veikla, susijusių su verslininko nemokumu ar pernelyg dideliu įsiskolinimu, trukdo verslumui;
I PRIEDAS

VIENODA ES LKD FORMA

Vienoda ES LKD forma atitinka šias specifikacijas:

1. Formatas ir dydis

Vienoda ES LKD forma yra tridalio dizaino (vienas iš abiejų pusių atspausdintas lapas, sulankstytas į tris dalis). Sulankstytos formos dydis atitinka ISO/IEC 7810 ID-3 standartą.

2. Pirmas puslapis: Viršelis

Vienodos ES LKD formos viršelyje toliau nurodyta tvarka įrašomi žodžiai „EUROPOS SĄJUNGA“ (visomis oficialiosiomis Sąjungos kalbomis) ir žodžiai „EMERGENCY TRAVEL DOCUMENT“ bei „TITRE DE VOYAGE PROVISOIRE“. Jame taip pat pavaizduota dvylika ratu išdėstytų auksinių žvaigždžių.

3. Antras puslapis: ES LKD įklijos klijavimas

Vienoda ES LKD įklija tvirtai įklijuojama į antrą vienodos ES LKD formos puslapį tokiu būdu, kad jos nebūtų galima lengvai pašalinti. Vienoda ES LKD įklija sulygiuojama su puslapio kraštu ir įklijuojama prie jo. Vienodos ES LKD įklijos mašininio nuskaitymo zona sulygiuojama su išoriniu puslapio kraštu. Išduodančių institucijų spaudas ant vienodos ES LKD įklijos dedamas tokiu būdu, kad dalis jo atsispaustų ir ant dokumento puslapio.

4. Trečias ir ketvirtas puslapiai: Informacija

Trečiame ir ketvirtame puslapiuose pateikiami žodžių „Emergency Travel Document“ vertimas ir prierašai prie vienodos ES LKD įklijos visomis oficialiosiomis Sąjungos kalbomis, išskyrus anglų ir prancūzų kalbas. Be to, pateikiamas toks tekstas:

„This EU Emergency Travel Document is a travel document issued by a Member State of the European Union for a single journey to the holder's Member State of nationality or residence or, exceptionally, to another destination. Authorities of non-EU countries are hereby requested to allow the holder to pass freely without hindrance.

Le présent titre de voyage provisoire de l'UE est un titre de voyage délivré par un État membre de l'Union européenne aux fins d'un trajet unique vers l'État membre de nationalité ou de résidence du détenteur, ou, à titre exceptionnel, vers une autre destination. Les autorités des pays tiers sont priées d'autoriser le détenteur du titre de voyage provisoire à circuler sans entraves.“.
(2)

pagal Direktyvos 2011/65/ES III priedo 7.c-I punkte nurodytą išimtį iki 2016 m. liepos 21 d. buvo leidžiama naudoti šviną elektrinėse ir elektroninėse sudedamosiose dalyse, kuriose švino yra stiklo arba keramikos, išskyrus kondensatorių dielektriko keramiką, sudėtyje, pvz., pjezoelektroniniuose įtaisuose arba stiklo ar keramikos matricos kompaunde. Komisija prašymą atnaujinti šią išimtį 1–7 ir 10 kategorijoms gavo iki 2015 m. sausio 21 d., kaip numatyta Direktyvos 2011/65/ES 5 straipsnio 5 dalyje. Be to, 2014 m. lapkričio mėn. Komisija gavo prašymą taikyti naują išimtį (prašymo Nr. 2015–1) švino naudojimui plonaplėvių elektroninių jutiklių, pvz., piroelektrinių arba pjezoelektrinių jutiklių, elementuose; naudojimas šioms reikmėms numatytas 7.c-I punkte. Po to konsultacijose su suinteresuotosiomis šalimis su pareiškėju sutarta įvertinti išimties prašymą 2015–1 platesniame išimties, nurodytos 7.c-I punkte, kontekste;
(6)

remiantis Cheminių medžiagų profesinio poveikio normų mokslinio komiteto rekomendacijomis, orientacinės profesinio poveikio ribinės vertės yra nustatytos kaip dinaminis svertinis vidurkis per aštuonių valandų atskaitos laikotarpį (ilgalaikio poveikio ribinės vertės), o tam tikrų cheminių veiksnių – kaip dinaminis svertinis vidurkis per trumpesnius atskaitos laikotarpius, paprastai per penkiolika minučių (trumpalaikio poveikio ribinės vertės), kad būtų atsižvelgta į per trumpą laiką padaromą jų poveikį;
(2)

2015 m. spalio 5 d. buvo viešai paskelbtos galutinės ataskaitos dėl 15 EBPO kovos su BEPS veiksmų punktų. 2015 m. gruodžio 8 d. išvadose Taryba palankiai įvertino šį darbą. Tarybos išvadose pabrėžiama, kad reikia rasti bendrus, bet lanksčius ES lygmens sprendimus, suderinamus su EBPO BEPS išvadomis. Be to, išvadose remiamas veiksmingas ir spartus kovos su BEPS priemonių suderintas įgyvendinimas ES lygmeniu ir nurodoma, kad įgyvendinant EBPO BEPS išvadas ES lygmeniu pirmenybė atitinkamais atvejais turėtų būti teikiama ES direktyvoms. Geram vidaus rinkos veikimui būtina, kad valstybės narės bent įvykdytų savo įsipareigojimus pagal BEPS ir apskritai imtųsi veiksmų, atgrasančių nuo mokesčių vengimo praktikos, ir pakankamai nuosekliai bei koordinuotai užtikrintų teisingą ir veiksmingą apmokestinimą Sąjungoje. Siekiant gerinti vidaus rinkos veikimą ir maksimaliai padidinti teigiamą kovai su BEPS skirtos iniciatyvos poveikį, rinkoje, kurioje šalių ekonomika yra labai integruota, reikalingi bendri strateginiai metodai ir koordinuoti veiksmai. Be to, tik bendra sistema galėtų padėti išvengti rinkos susiskaidymo ir pašalinti šiuo metu egzistuojančius neatitikimus ir rinkos iškraipymus. Galiausiai nacionalinės įgyvendinimo priemonės, atitinkančios bendrą visoje Sąjungoje taikomą politiką, suteiktų mokesčių mokėtojams teisinio tikrumo, nes tos priemonės atitiktų Sąjungos teisę;
(6)

nepaisant TRIPS sutarties, valstybių narių teisės aktuose yra didelių skirtumų, susijusių su komercinių paslapčių apsauga nuo kitų asmenų vykdomo jų neteisėto gavimo, naudojimo arba atskleidimo. Pavyzdžiui, ne visos valstybės narės yra patvirtinusios nacionalines komercinės paslapties arba neteisėto komercinės paslapties gavimo, naudojimo arba atskleidimo apibrėžtis, todėl žinios apie apsaugos aprėptį nėra lengvai prieinamos ir ta aprėptis valstybėse narėse skiriasi. Be to, civilinėje teisėje numatytos teisių gynimo priemonės, kuriomis galima pasinaudoti neteisėto komercinių paslapčių gavimo, naudojimo arba atskleidimo atveju, yra nenuoseklios, nes ne visose valstybėse narėse yra numatyta galimybė nurodyti trečiosioms šalims, kurios nėra teisėto komercinės paslapties turėtojo konkurentės, nutraukti naudojimąsi komercine paslaptimi ir jo neatnaujinti. Be to, valstybėse narėse skirtingai traktuojama trečioji šalis, kuri komercinę paslaptį gavo sąžiningai, bet paskui ją naudodama sužino, kad ją gavo dėl to, kad kita šalis anksčiau ją gavo neteisėtai;
(3)

Tarybos pamatiniame sprendime 2003/577/TVR (2) atsižvelgta į kuo skubesnio orderių tarpusavio pripažinimo poreikį, siekiant užkirsti kelią įrodymų sunaikinimui, pakeitimui, perkėlimui, perdavimui ar perleidimui. Tačiau kadangi šis aktas taikomas tik arešto etapui, kartu su arešto aktu reikia pateikti atskirą prašymą perduoti įrodymus orderį išduodančiajai valstybei (toliau – išduodančioji valstybė), laikantis savitarpio pagalbai baudžiamosiose bylose taikomų taisyklių. Dėl to taikoma dviejų etapų procedūra, dėl kurios nukenčia jo veiksmingumas. Be to, ši sistema egzistuoja kartu su tradicinėmis bendradarbiavimo priemonėmis, todėl kompetentingos institucijos retai ja naudojasi praktikoje;